22. juulil leidis Saksamaal Hamburgis aset UFC Fight Night, mille peamatšis läksid kuni 93-kiloste meeste kategoorias kokku endine tšempion Mauricio “Shogun” Rua Brasiiliast (25-11) ja ameeriklane Anthony Smith (30-13).
Smith põrutas Shogunile jalaga eest näkku ja siis parema käega meelekohale, mis pani Shoguni tuikuma. Smith vajutas veel küünarnukiga ja Shoguni pilt oligi taskus. Kulunud oli 89 sekundit.
2008. aastal võitlemist alustanud Smith oli CFFC ja VFC tšempion. Juunis käis ta üle endisest UFC tšempionist Rashad Evansist. Shogun oli UFC tšempion 2010. aastal. Tema võitles viimati aasta tagasi.
Smith pakkus, et võitleb nüüd augustis üritusel UFC 277 Alexander Gustafssoniga, kelle vastane Volkan Özdemir vigastada sai, aga Gustafsson teatas kiiresti, et talle on ka vahepeal tekkinud pisike vigastus ja ta ei osale. Smithi arvates on see kahtlane.
Smith ja Manny Bermudez (R1 võit) said õhtu parima võitleja preemia 50 000 dollarit. Parimaks võitluseks tunnistati Danny Roberts (UK) vs David Zawada (GER) (punktivõit), mille mõlemad osalejad preemia tasku pistsid.
Toimumiskoha tõttu oli osalejate seltskond väga rahvusvaheline: Austria, Poola, Holland, Norra, Serbia, Hiina. Kohale oli tulnud ligi 8000 vaatajat ja piletitulu olevat olnud 750 000 dollarit.
Peamatšid:
Anthony Smith alistas Mauricio Rua
Corey Anderson alistas Glover Teixeira
Abu Azaitar alistas Vitor Miranda
Marcin Tybura alistas Stefan Struve
Danny Roberts alistas David Zawada
Nasrat Haqparast alistas Marc Diakiese
Bartosz Fabinski alistas Emil Meeki
Soojendusmatšid:
Damir Hadzovic alistas Nick Heini
Nad Narimani alistas Khalid Taha
Aleksandar Rakic alistas Justin Ledeti
Manny Bermudez alistas David Granti
Darko Stosic alistas Jeremy Kimballi
Liu Pingyuan alistas Damian Stasiaki